OS/360

OS/360, offisielt kalt IBM System/360 Operating System, var et batchprosesserende 32-biter operativsystem som ble utviklet av IBM for deres stormaskin IBM System/360. Første versjon ble annonsert i april 1964, og lansert i november 1965. 

OS/360 var påvirket av IBM 7090/94 IBSYS og Input/Output Control System for stormaskinen IBM 7090/7094. Det var et av de første operativsystemene som benyttet sekundært minne i form av direct access storage devices som en innebygd del av deres kjøring.

OS/360 utvikles ikke lengre; siste versjon var 21.8. Det var forgjengeren til flere andre operativsystemer, deriblant 32-biter systemet MVS med sin virtuelle lagring, 32-biter systemet OS/390 og 64-biter systemet z/OS. Det sistnevnte er fortsatt i bruk.

Referanser

Operativsystemer for IBM System/360
IBM System/370
IBM operativsystemer
Historiske operativsystemer
Programvare fra 1964
1964 i USA